Tajuk Filem Seram Terbaru James Wan Didedahkan, Penggambaran Secara Rasmi Telah Bermula
Teka-teki projek rahsia James Wan untuk studio New Line Cinema akhirnya terjawab apabila tajuk rasmi filem seram arahannya didedahkan kepada umum. Menerusi plaform laman sosial Instagram, Wan telah memuatnaik sekeping gambar yang memaparkan tajuk rasmi projek pengarah tersebut, iaitu “Malignant”.  Sementara itu, Deadline mendedahkan pelakon Michole Briana White dan Jacqueline McKenzie telah bersetuju untuk menyertai barisan pelakon filem Malignant.  Filem terbaru itu akan diarahkan sendiri oleh James Wan dan skrip ditulis secara bersama dengan penulis Ingrid Bisu yang juga merupakan tunangnya. Penggambaran dijangka bermula pada musim luruh akan datang bertempat di pinggir bandar Los Angeles. Wan akan turut bertindak selaku penerbit bersama-sama Michael Clear. Kali terakhir James Wan mengarahkan filem seram adalah filem The Conjuring 2 yang ditayangkan pada tahun 2016. Setakat ini, plot filem dan tarikh tayangan Malignant masih belum didedahkan kepada umum.